**Eidsberg Idrettslag** (stiftet 29. juli 1929 som *Lekum Idrettsforening*) er et idrettslag fra Eidsberg i Indre Østfold kommune i Østfold. Idrettslaget har ca. 320 medlemmer, og tilbyr fotball, aerobic, barneidrett, terrengløp, skirenn og Kongemarsjen (en årlig turmarsj, i omgivelsene rundt klubbens lokaler ved Kirkefjerdingen skole). Idrettslaget holder både gress- og grusbane.

Historie
--------

Eidsberg Idrettslags klubblokaler ved Kirkefjerdingen skole.  Foto: Hans Rasmus Glomsrud 
Eidsberg Idrettslag ble stiftet den 29. juli 1929, under navnet «Lekum Idrettsforening» av Gustav Hansen, Bjarne Paulsen, Harald Eriksen og Thorleif Nygård. På «stiftelsesmøtet»,som ble avholdt i ei grøft i slåttonna sommeren 1929, ble Gustav Hansen valgt til formann, mens de andre utgjorde styret. 

Idrettsforeningen var i realiteten en fotballgruppe (selv om det også ble bedrevet noe skiidrett), men på årsmøtet den 5. januar 1930 ble det opprettet skøyte-, ski- og friidrettsgruppe. 

Kirkefjerdingen skole.  Foto: Hans Rasmus Glomsrud 
Den 1. mars 1930 ble det, på et medlemsmøte i «Bondehallen», besluttet å skifte navn til «Idrettsforeningen Bjørn, Eidsberg». Foreningen fikk navnet «Eidsberg Idrettslag» på et årsmøte i november 1935.

Den 1. mai 1948 kjøpte idrettslaget gården Kirkeby, og i august 1949 var treningsbanen klar til bruk og klubbhus ble reist sommeren 1950. Fram til dette hadde man benyttet flere forskjellige «baner», som i realiteten var omarbeidete jorder, rundt om i bygda. 
Gården ble noe bortleid, men også drevet av idrettslaget selv.

I 1963 solgte man, etter flere år med forhandlinger, deler av gården til Eidsberg skolestyre for å bygge ny skole (Kirkefjerdingen skole).
Kirkeby grendehus fikk også tomt av Eidsberg Idrettslag.

Kirkeby grendehus.  Foto: Hans Rasmus Glomsrud 
Gressbanen som brukes av store og små, ble offisielt åpnet 27. juni 1965. 
På den nye skoleplassen ble det anlagt håndballbane og idrettslaget fikk tilgang til skolens dusj- og garderobeanlegg.

Idretter
--------

### Fotball

Med fotballgruppa har det gått opp og ned. I 1948 rykket laget opp i 2. divisjon, men ligger i dag helt nede i 7. divisjon.

#### Tabell

7. divisjon, avdeling 2 Østfold 2022| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Askim 3 | 18 | 15 | 1 | 2 | 67–26 | 41 | **44**  |
| 2 | HSV 2 | 18 | 10 | 4 | 4 | 64–31 | 33 | **34**  |
| 3 | Vansjø/Svinndal | 18 | 10 | 3 | 5 | 74–42 | 32 | **33**  |
| 4 | Skiptvet | 18 | 10 | 1 | 7 | 67–50 | 17 | **31**  |
| 5 | Badebyen Drøbak | 18 | 9 | 4 | 5 | 51–44 | 7 | **31**  |
| 6 | Rygge 2 | 18 | 7 | 2 | 9 | 43–63 | −20 | **23**  |
| 7 | Hobøl | 18 | 6 | 2 | 10 | 40–56 | −16 | **20**  |
| 8 | Eidsberg | 18 | 6 | 1 | 11 | 31–48 | −17 | **19**  |
| 9 | Drøbak/Frogn 3 | 18 | 3 | 2 | 13 | 35–73 | −38 | **11**  |
| 10 | Eika Krapfoss | 18 | 2 | 4 | 12 | 37–85 | −48 | **10**  |
|  | ~~Mysen 2~~ | 0 | 0 | 0 | 0 | 0–0 | 0 |  **0** |
|  | ~~Spydeberg 2~~ | 0 | 0 | 0 | 0 | 0–0 | 0 |  **0** |
| Kilde  **·**  Rediger |

* Askim 3 trukket 2 poeng for bruk av ikke spilleberettiget spillere

### Friidrett

Det ble fram til opprettelsen av friidrettsklubben «Bamse» på midten av 1960-tallet drevet friidrett i regi av idrettslaget. Etter dette var det kun idrettsmerkene idrettslaget stod for. Høydepunktet for friidrettsgruppa var kanskje Ola Tungesviks NM-bronse i stille lengde i 1957, etter 3,00 meter (én cm unna sølv).

### Håndball

Damehåndballaget spilte sin første kamp mot Skiptvet den 22. juli 1945 og har opplevd en del suksess opp gjennom årene. Den beste sesongen var nok 1973/1974 da de knepent kom på andreplass i 2. divisjon, bak Nordstrand som rykket opp i 1. divisjon.

### Ski

På grunn av sporadiske snøfattige vintre, har skiidretten hatt flere avbrekk. Laget har slitt med å hevde seg og i dag er det såkalt «karusellrenn» for barn som står for hovedelen av skiaktivitetene i laget.

Æresmedlemmer
-------------

* Kristian Johannessen, 1979
* Ottar Udahl, 1979
* Per Veiby, 1984
* Ragnar Weiby, 1986
* Erling Skjervengen, 1989
* David Koth-Norbye, 1997

Bilder
------

* Gressbanen.  Foto: Hans Rasmus GlomsrudGressbanen.  Foto: Hans Rasmus Glomsrud
* Gressbanen fra en annen vinkel. Foto: Hans Rasmus GlomsrudGressbanen fra en annen vinkel. Foto: Hans Rasmus Glomsrud
* Grusbanen.  Foto: Hans Rasmus GlomsrudGrusbanen.  Foto: Hans Rasmus Glomsrud
* Grusbanen fra en annen vinkel.  Foto: Hans Rasmus GlomsrudGrusbanen fra en annen vinkel.  Foto: Hans Rasmus Glomsrud

Litteratur
----------

* (Ansvarlig redaktør) Koht Norbye, David, *Det begynte en dag i slåtten i veirenna, Eidsberg Idrettslag 1929-1979.*

Eksterne lenker
---------------

* Offisielt nettsted Rediger på Wikidata

* (en) Eidsberg I.L – kategori av bilder, video eller lyd på Commons Rediger på Wikidata

| * v
* d
* r
7. divisjon fotball for menn, Østfold Fotballkrets, avdeling 2, 2022 |
| --- |
|  | 
* Askim 3
* Badebyen Drøbak
* Drøbak/Frogn 3
* Eidsberg
* Eika Krapfoss
* Ekholt 2
* Hobøl
* HSV 2
* Rygge 2
* Skiptvet
* Spydeberg 2
* Vansjø/Svinndal

 | Norges flagg |

|  |  |
| --- | --- |
| Oppslagsverk/autoritetsdata | VIAF
 |